Dolores Keane

Dolores Keane (1953–2026) var en irsk folksanger, fløytist og skuespiller. Opprinnelig besto repertoaret av tradisjonelle irske sanger og ble senere utvidet. Hun var særlig kjent for sin fremføring av «Caledonia» skrevet av skotske Dougie MacLean samt blant annet "Galway Bay" og "It’s A Cheating Situation". 

Da dødsfallet ble kjent uttalte kulturminister Patrick O'Donovan, president Catherine Connolly og statsminister Micheál Martin at Keane var en av Irlands særpregede og store sangstemmer og et ikon i irsk folkemusikk. President Connolly og tidligere president Michael D Higgins var tilstede i begravelsen; statsministeren var representert ved sin adjutant. I 2022 ble hun tildelt ærespris for sitt virke på TG4 Gradam Ceoil Irish music awards. 

## Bakgrunn
Dolores Keane ble født 26. september 1953 i nærheten av Caherlistrane, Galway. Foreldrene var Bridie og Matt Keane, som begge var sangere. Keane-familien var musikalsk og hun ble kjent da hun opptrådte sammen med sine tanter Rita og Sarah Keane (som til dels oppfostret henne). Tantene var anerkjente sanger i  *sean-nós* ("gammel stil") og Dolores lærte mye av den. Familieboligen var et samlingssted for lokale musikere. Dolores var en av åtte søsken. Søsteren døde tuberkulose da Keane var 8 år og moren hadde psykiatriske problemer; utfordringene hjemme gjorde at Dolores Keane ble plassert hos tantene Rita og Sarah i nabobyen Carragh. Besteforeldre og onkler medvirket også i oppfostringen. Hun gjorde sangopptak med Radio Eireann da hun var 5 år. 

Keane var fra 1977 gift med den kjente musikeren John Faulkner som hun møtte 22 år gammel. Faulkner var i Caherlistrane i forbindelse med BBC-dokumentar om irsk musikk. Faulkner var tidligere med i Ewan MacColls Critics Group. Ekteparet spilte og turnerte en del sammen. Hun fikk en sønn med den sjeldne arvelig sykdommen Laurence-Moon-Bardet-Biedl-syndrom som blant annet gjorde ham blind. Hun skilte seg fra Faulkner i 1988. Fra 1970-tallet av bodde hun en periode i Storbritannia. 

Etter ekteskapet med Faulkner hadde hun et langvarig forhold. Hun var åpen om alkoholproblemer, depresjon og brystkreft. Hun ble to ganger tatt for kjøring av bil i påvirket tilstand. Keane fikk kontroll over alkoholmisbruket etter behandling på en klinikk i Mayo i 2014. Irske fjernsyn, RTE, sendte dokumentaren *Dolores Keane: A Storm in the Heart* etter at hun var behandlet for avhengigheten.

Keane tok sekretærutdanning og arbeidet en period som kontorist på en fabrikk i Tuam. 

Keane døde 16. mars 2026 i Caherlistrane i Galway.

## Virke
Hun var i 1975 med og dannet den irske folkemusikkgruppa De Dannan, senere bandet Planxty og hadde senere en vellykket solokarriere. De Dannan var et av de mest populære irske bandene på 1970-tallet. Sitt første soloalbum *There Was A Maid* (1978) var med bandet Reel Union. Hun spilte inn flere album med Faulkner blant annet *Farewell to Éirinn* (1980) som omhandlet i musikk og sanger om utvandring til USA. Hun sang på nytt med De Dannan på 1980-tallet. Sammen med Mary Black og Maura O’Connell sang på album *Anthem* (1985). Hun medvirket på De Dannans album *Ballroom* (1987) og forlot bandet. I 1988 ga hun sitt andre soloalbum som blant annet inkluderte "Lili Marlene". Det tredje soloalbumet inkluderte Faulkners protestsang om fengslingen av Nelson Mandela "Lion in a Cage" som nådde toppen av singellistene i Irland. Hun var særlig kjent for sin fremføring av «Caledonia» skrevet av skotske Dougie MacLean.   

I 1996 spilte Dolores Keane inn CD-en *Tideland* med Rita Eriksen og en gruppe irske og norske musikere. Hun samarbeidet blant annet med The Chieftains (blant annet på albumet *Bonapartes Retreat* 1976), Emmylou Harris, Mary Black, Nanci Griffith, Sharon Shannon, Maura O'Connell og Eleanor McEvoy. Black, McEvoy, Shannon og O'Connell medvirket på *[[A Woman's Heart]]* som var det bestselgende album i Irland noen gang. Griffith, som var en venn, uttalte at «the queen of the soul of Ireland has a sacred voice.» Keane tvilte stadig på seg selv.

Hun medvirket i RTE/BBCs dokumentar (1991) om irsk musikk i USA. I 1998 medvirket med tittelsporet til hyllestalbum til Pete Seeger *Where Have All the Flowers Gone*, der blant andre Bruce Springsteen og Bonnie Raitt også medvirket.

## Diskografi
* *There Was A Maid* (1978)
* *Dolores Keane* (1988)
* *Lion in a Cage* (1989)
* *Solid Ground* (1993)
* *Night Owl* (1997) (Kirkelig kulturverksted)

### De Dannan
* *De Dannan* (1975)
* *Anthem* (1985)
* *Ballroom* (1987)

### Dolores Keane og John Faulkner
* *Broken Hearted I'll Wander* (1979)
* *Farewell To Eirinn* (1980)
* *Sail Og Rua* (1983)

### Rita Eriksen og Dolores Keane
* *[[Tideland]]* (1996)  Kirkelig Kulturverksted FXCD 175

### Samlinger
* *Best of Dolores Keane* (1997)
* *Where Have all the Flowers Gone: The Very Best of Dolores Keane* (2003)

### Antologier
* *A Woman's Heart* (1992)
* *Bringing It All Back Home – Influence of Irish Music* (2 CD-er) (2000)

### Video (VHS)
* *Bringing It All Back Home – Influence of Irish Music* (1992) (diverse artister)

## Referanser


## Eksterne lenker
* 
* 
* 
*